Cynthia Lummis

**Cynthia Marie Lummis Wiederspahn** (født 1954) er en amerikansk politiker som representerer Wyoming i USAs senat. Før hun ble valgt til senatet var hun medlem av Wyomings Representantenes hus for Laramie County og Wyomings senat fra 5. distrikt, og hun var også Wyomings finansminister og medlem av Representantenes hus for Wyomings at-large kongressdistrikt.

Lummis ble født i Cheyenne i Wyoming og gikk på Cheyenne East High School og University of Wyoming. Hun ble valgt inn i Wyomings Representantenes hus i 1978 som den yngste kvinnen til å tjene i delstatens lovgivende forsamling. I 1980 vant hun gjenvalg, men hun valgte å ikke stille til valg i 1982. Hun returnerte til underhuset i valget i 1984 og tjente der til hun ble valgt til delstatssenatet i 1992 da hun slo den sittende senatoren Harriet Elizabeth Byrd i valget. Hun var på overgangslaget for guvernør Jim Geringer og var en av hans rådgivere etter å ha sittet i delstatssenatet i en periode.

I 1998 ble Lummis valgt til Wyomings finansminister og vant gjenvalg uten motstander i 2002, men kunne ikke stille igjen da lovgivende forsamling hadde innført en grense på to perioder som hun valgte å ikke utfordre. HUn tjente som leder for Mary Meads valgkamp i guvernørvalget i 1990 og Ray Hunkins valgkamp i guvernørvalget i 2006. Hun ledet også Mitt Romneys valgkamp i Wyoming for presidentvalget i 2012.

Lummis ble valgt til Barbara Cubin etterfølger i USAs Representantenes hus i 2008 etter en knapp seier over demokraten Gary Trauner, men hadde mindre motstand i andre valg. I løpet av sin tid i underhuset ble hun den første representanten fra Wyoming til å tjene i jordbrukskomiteen siden 1941, var leder for Science Subcommittee on Energy, en av lederne for Congressional Caucus for Women's Issues, og var aktiv i Congressional Western Caucus og Freedom Caucus. Hun tjente frem til hun pensjonerte seg i 2017 og ble da etterfulgt av Liz Cheney. Etter tiden i Representantenes hus prøvde hun å bli innenriksminister i Donald Trumps første regjering, men ble ikke utnevnt. Lummis klarte ikke å bli utpekt til senator Craig L. Thomas' erstatning i 2007, men ble i 2020 den første kvinnen til å representere Wyoming i USAs senat. Bare dager etter hun ble innsatt stemmet Lummis mot godkjennelsen av valgmannstemmene for Pennsylvania i presidentvalget som Joe Biden vant over sittende president Donald Trump, som nektet å akseptere valgresultatene.

## Tidlig liv og utdannelse
Cynthia Marie Lummis ble født 10. september 1954 i Cheyenne Wyoming til Doran Lummis og Enid Bennett. Broren Del Lummis var leder for Laramie County Republican Party. Hun nedstammer fra tyske innvandrere og familien flyttet først til Wyoming i 1868. Hun gikk på Cheyenne East High School. Lummis ble uteksaminert fra University of Wyoming med en bachelor of science i animal science i 1976 og en Bachelor of Science i biologi i 1978. Hun ble uteksaminert fra University of Wyoming med en Juris Doctor i 1985 og var på dekanens liste.

## Karriere
### Wyomings lovgivende forsamling
#### Valg
Lummis ble valgt inn i Wyomings Representantenes hus fra Laramie County i 1978. Hun var den yngste kvinnen til å tjene i Wyomings lovgivende forsamling, 24 år gammel. Hun ble gjenvalgt i 1980, men valgte å ikke stille i 1982. Lummis var tilbake i huset etter en valgseier i 1984. Den 19. juni 1986 valgte hun igjen å stille til valg, og vant da som nummer tre av 18 kandidater. Hun ble gjenvalgt i både 1988 og 1990. I 1992 ble hun flyttet til det 8. distrikt.

I 1990 sluttet senator Dan Sullivan, en republikaner, i Wyomings senat og majoritetslederen i senatet Diemer True sa at Lummis var kvalifisert til å ta over etter Sullivan, men var opptatt med å lede en valgkamp i guvernørvalget. I 1992 stilte Lummis i valget til delstatssenatet for 5. distrikt. Hun slo Norman P. Feagler i republikanernes primærvalg og slo deretter den sittende demokratiske senatoren Harriet Elizabeth Byrd i valget. Hun brukte $11 661 i valgkampen, den femte høyeste pengebruken for en vinnerkandidat i 1992. Den 8. juni 1994 annonserte Lummis at hun ikke kom til å stille til gjenvalg for å tilbringe mer tid med familien. Don Lawler ble valgt til å erstatte henne.

#### Mandatsperiode
I Wyomings Representantenes hus ledet Lummis inntektskomiteen og tjente i komiteene for domstolene og landbruk. I delstatssenatet var hun en del av komiteen for domstolene. Etter å ha forlatt underhuset ble hun utvalgt til en stilling i overgangslaget for guvernør Jim Geringer og ble også en av hans rådgivere, en stilling hun holdt til 1997. Geringer utpekte Lummis til å tjene som midlertidig direktør for Office of State Lands og Office of Investments i 1997 etter at han sparket Jim Magagna.

Wiederspahn ble siktet for hensynsløs kjøring etter en ulykke hvor Lummis ble skadet. Hun deltok under National Conference of State Legislatures' nasjonale konferanse i 1982 sammen med delstatssenatets president Donald Cundall og representantene Wiederspahn, Peg Shreve, Scott Ratliff, William A. Cross, og George Salisbury. I 1982 brukte noen Lummis' stemme mens hun var ute av rommet for å stemme for et lovforslag angående behandlingen av trafikkforseelser begått av personer som ikke bodde i delstaten. Lummis endret stemmen til å være mot etter at hun kom inn i rommet igjen, og representant Ken Burns brukte dette som et eksempel på hvorfor elektronisk stemming burde tas i bruk.

Under republikanernes primærvalg for presidentvalget i 1988 hadde Lummis en stilling i Bob Dole styringsgruppe i Wyoming. En spørreundersøkelse blant donorene til Republikanerne i Wyoming viste at Lummis var foreslått som en kandidat for Secretary of State of Wyoming. Hun ledet valgkampen for Mary Mead under guvernørvalget i 1990.

### Wyomings finansminister
#### Valg

I 1995 annonserte finansminister Stan Smith at han ikke kom til å stille til gjenvalg for en femte periode i 1998, og det ble spekulert i om Lummis var kandidaten som kunne erstatte ham. Under Laramie County Republican Convention den 28. mars 1998 annonserte hun at hun kom til å stille i valget og under en pressekonferanse, sammen med Smith, den 20. april annonserte hun valgkampen formelt. Under valgkampen fant Wyoming Attorney General at offentlige midler ikke kunne brukes for å sende kandidater for stillingen som finansminister på et seminar for investering. Hun sikret republikanernes nominasjon uten motstand og slo demokratenes nominasjon, Charyl Loveridge, og libertarianeren James Blomquist i valget.

Lummis ble sett på som en mulig kandidat for republikanerne i guvernørvalget i 2002, men hun takket nei til å stille. Den 30. april annonserte hun at hun ville stille til gjenvalg som finansminister og vant valget uten motstand i 2002. Ingen hadde søkt om å stille i demokratenes primærvalg, og ingen fikk de 25 nødvendige stemmene for å kvalifisere for en nominasjon utenom Lummis, som gjorde henne til den eneste kandidaten i delstaten som stilte uten motstander i valg i 2002. Under valgkampen samlet hun inn $9 275 og brukte $12 151.

Hun var begrenset til to perioder som finansminister og utfordret ikke om lovforslaget som innførte grensen for å være grunnlovsstridig, til tross for at Wyomings høyesterett tidligere hadde erklært slike grenser på folkevalgte i den lovgivende forsamling ulovlige. Hun støttet tidligere Speaker Fred Parady som hennes etterfølger som finansminister i valget i 2006, men Joseph Meyer vant republikanernes nominasjon og valget.

#### Mandatsperiode
Lummis innførte en endring som økte rentene på $100 millioner investert av delstaten i banker i Wyoming som kunne kuttet Wyomings budsjettunderskudd i 1999 med over $5 millioner. Hun hadde også planlagt en økning på 1 % på Wyomings permanente fond på $2,6 milliarder som kunne tjene delstaten $26 millioner i året. Hun tjente på Wyoming Board of Land Commissioners sammen med guvernør Geringer, Secretary of State Meyer, Auditor Max Maxfield og Superintendent of Public Instruction Judy Catchpole. I løpet av hennes mandatsperiode steg the Permanent Mineral Trust Fund til over $2 milliarder for første gang.

I april 2021 annonserte Lummis en interessekonflikt som involverte hennes rolel som kasserer for Arp and Hammond Hardware Company, som hadde eksistert siden april 2000, men som Lummis påstod at hadde eksistert siden desember 2000. Hun og andre republikanske tjenestepersoner ble anklaget for å ha prøvd å øke sin egen makt på bekostning av guvernør Dave Freudenthal, men republikanerne benektet anklagene. Lummis påstod at hun var den eneste personen ansvarlig for økningen i Wyomings investeringer i løpet av hennes periode som finansminister, men Freudenthal sa at økningen ikke var takket være en enkeltperson.

Som medlem av Wyoming Canvassing Board stemte Lummis enstemmig med de tre andre medlemmene mot en omtelling av alle stemmene fra Natrona County etter valget til USAs Representantenes hus i 2002. Selv om resultatet i Natrona County ikke kunne endret resultatet i delstaten ville resultatet i fylket avgjordt hvilket fylke som ble plassert først på stemmeseddelen. Lummis var originalt for en omtelling, men endret mening etter at Natrona County Clerk Mary Ann Collins fortalte henne at alle stemmene hadde blitt talt.

Lummis og alle andre tjenestepersoner i Wyoming var tilstede under den første innsettelsen av George W. Bush. Under presidentvalget i 2004 var hun en av Wyomings 28 delegater til Republican National Convention samme år. Hun var den eneste tjenestepersonen fra Wyoming tilstede under den andre innsettelsen av George W. Bush. Hun ledet Ray Hunkins valgkamp under guvernørvalget i 2006.

### USAs Representantenes hus
#### Valg

Representant Barbara Cubin, som Lummis hadde støttet i 1994, annonserte at hun ikke kom til å stille til gjenvalg i 2008. Den 2. januar 2008 annonserte Lummis at hun skulle stille i valget. Hun sikret republikanernes nominasjon i primærvalget, med seier over Mark Gordon, Bill Winney og Michael Holland. I primærvalget hadde hun utfordret motstanderne til debatter i alle de 23 fylkene i Wyoming. Tucker Fagan, som senere ble Lummis' stabssjef, ledet valgkampen for Lummis. Under valgkampen måtte Rachael Seidenschnur, Lummis' pressesekretær, gå av etter å ha brukt et falskt navn for å stille et spørsmål til en av Lummis' motstandere. Hun vant valget over demokratenes nominasjon, Gary Trauner. Lummis samlet inn $1 557 313 under valgkampen og brukte $1 543 875, mens Trauner samlet inn $1 672 707 og brukte $1 716 013.

Lummis ble gjenvalgt i 2010 mot demokraten David Wendt og libertarianeren John V. Love, etter å ha samlet inn $780 426 og brukt $754 270. Til sammenligning hadde Wendt samlet inn $65 709 og brukt $68 523. Den 21. mai 2012 annonserte Lummis at hun skulle stille igjen, og ble gjenvalgt i 2012 fremfor demokraten Chris Henrichsen. I 2014 vant hun over demokraten Richard Grayson.

Den 12. november 2015 annonserte Lummis at hun ikke kom til å stille til valg i 2016, og Liz Cheney endte opp med å bli valgt som hennes etterfølger. Lummis' datter, Annaliese Wiederspahn, ledet valgkampen for Leland Christensen under republikanernes primærvalg. Lummis vurderte å stille til valg som republikanernes nominasjon i guvernørvalget i 2018, men endte opp med å stå over og støttet Sam Galeotos i valget. Hun prøvde å sikre en stilling i Donald Trumps første regjering ved å erstatte Ryan Zinke som innenriksminister, men David Bernhardt ble valgt isteden.

#### Mandatsperiode
Som representant i huset tjente Lummis på komiteene for landbruk og bevilgninger samt på underkomiteene for energi- og mineralressurser, nasjonalparker, skoger og offentlige landområder og Energy and Water Development. Hun var den første representanten fra Wyoming til å sitte i landbrukskomiteen siden Frank O. Horton mellom 1939 og 1941. I 2011 ble hun utpekt til en av lederne av landbrukskomiteens underkomite for bevilgninger. Lummis forlot underkomiteen i 2013 og sa da at hun selv hadde bedt om å bli fjernet fra komiteen, og at det ikke var involvert i at radikale republikanere ble fjernet fra posisjoner i komiteer. Hun ble utpekt til leder for House Science Subcommittee on Energy i 2013.

Lummis var kommunikasjonsleder og talsperson for Congressional Western Caucus og fulgte Dean Heller som nestleder i 2011 etter at Heller ble valgt til senatet. Lummis ble valgt til en stilling på House Republican Steering Committee i 2010. På et punkt var hun det eneste kvinnelige medlemmet av Freedom Caucus, og den siste frem til Debbie Lesko ble valgt. Lummis var, sammen med representant Gwen Moore leder for Congressional Caucus for Women's Issues fra 2011 til 2013. Hun var også medlem av Tea Party Caucus.

Lummis støttet Speaker John Boehner da Freedom Caucus forsøkte, og var vellykket i, å fjerne Boehner fra stillingen. I forbindelse med valget av Paul Ryan som ny Speaker sa hun, «we have ushered in thoughtful, conservative leadership, restored member-driven policy-making to the legislative process and returned regular order that will bring sunshine to back rooms making government work better».

Lummis var en del av republikanernes innpiskergruppe frem til hun ble fjernet fra posisjonen i 2015 for å ha stemt mot å gi president Barack Obama autoriteten til å foreslå en handelsavtale med stillehavsland. Hun sa at hun visste hun kom til å bli fjernet fra posisjonen for stemmen, men at hun ikke angret. Representantene Steve Pearce og Trent Franks ble også fjernet for sine stemmer.

Under presidentvalget i 2008 skulle Lummis holde en tale på den første dagen av Republican National Convention, men talen ble kansellert på grunn av orkanen Gustav. Under republikanerns primærvalg før presidentvalget i 2012 støttet hun Mitt Romney, og ledet valgkampen hans i Wyoming. Under republikanernes primærvalg i 2016 støttet hun først Rand Paul, før hun senere støttet Trump i presidentvalget.

### USAs senat
#### Valg
Senator Craig L. Thomas døde 4. juni 2007, og den 12. juni annonserte Lummis at hun ønsket å bli utpekt til å erstatte ham. Hun endte på tredjeplass i avstemningen, som gjorde henne til en av nominasjonene som ble videresendt til guvernøren som kandidater for utpekelsen, sammen med John Barrasso og Tom Sansonetti. Freudenthal valgte Barrasso til å erstatte Thomas. Lummis ble sett på som en mulig kandidat under senatorvalget i 2014.

Den 20. juni 2019 registrerte Lummis seg som kandidat for å bli senator Mike Enzi etterfølger. Hun vant republikanernes nominasjon og slo demokraten Merav Ben-David i valget. Seieren gjorde henne til den første kvinnen til å representere Wyoming i senatet. I løpet av valgkampen samlet hun inn mer penger enn alle de republikanske og demokratiske motstanderne kombinert. I løpet av valgkampen samlet hun inn $3 003 788 og brukte $3 037 813, hvor Ben-David samlet inn $559 626 og brukte $545 348.

#### Mandatsperiode
I senatet har Lummis tjent på komiteene for Banking, Housing, and Urban Affairs, Environment and Public Works og Commerce, Science, and Transportation. Hans Hunt, som var medlem av Wyomings representantenes hus, sa fra seg sin stilling til fordel som en posisjon som rådgiver innen jordbruk og handel for Lummis.

Under opptellingen av valgmannsstemmene for presidentvalget i 2020 stemte Lummis for å godkjenne resultatene fra Arizona, men mot godkjennelsen av resultatene fra Pennsylvania. Hun stemte for frikjennelsen av Trump under den andre riksrettssaken mot ham.

Lummis stemte mot «American Rescue Plan Act of 2021», men for «PPP Extension Act» og «COVID-19 Hate Crimes Act».

## Politiske posisjoner
### Abort og helse

Lummis var co-sponsor for et lovforslag i delstatens underhust som ville tillate bruk av midler fra Medicaid for abort i tilfeller hvor morens liv var i risiko. Den politiske handlingskomitéen Wyoming Right to Choose rapporterte at Lummis var «pro-choice» etter at hun fullførte en spørreundersøkelse under valget i 1990, og organisasjonen støttet henne i valget i 1992. På 1990-tallet sa Lummis at abort var en synd, men at det ikke burde være ulovlig da enhver person er i en bedre posisjon til å vurdere sin situasjon enn staten.

I 2015 var Lummis co-sponsor for, og stemte for, lovforslag i huset som ville fjernet støtten til Planned Parenthood. National Right to Life Committee støttet Lummis i valget i 2020 og gav henne en abortmotstanderrating på 100 % i løpet av hennes tid i Representantenes hus. Hun støttet the Pain-Capable Unborn Child Protection Act. Lummis fikk en rating på 0 % av NARAL Pro-Choice America i 2016.

Lummis støttet introduksjonen av føderal lovgivning som ville gjøre det mulig for private forsikringsselskaper å gruppere forsikringer på tvers av delstatsgrenser. Huset stemte 220 mot 215, med Lummis mot, for godkjennelsen av Affordable Care Act.

### COVID-19
Sammen med 182 andre republikanere i representantenes hus leverte hun et amicus brief hvor USAs høyesterett ble bedt om å stanse vaksinemandater for COVID-19 for bedrifter med 100 eller flere ansatte.

Under koronaviruspandemien var hun mot å sette ustyrlige passasjerer på en «no-fly»-liste, da hun mente at de som nektet å akseptere munnbindpåbudet ikke kunne sammenlignes med terrorister.

### Økonomi
Lummis støttet den føderale overtakelsen av Fannie Mae og Freddie Mac, men sa at staten burde unngå å redde private selskaper. Hun støttet privatiseringen av Social Security, øke aldersgrensen for når folk kunne få Social Security-midler, og gjøre Bushs skattekutt permanente. Hun stemte mot the American Recovery and Reinvestment Act of 2009.

I 2010 stemte huset 228 mot 192, med Lummis for, for å hindre føderal støtte til NPR. Hun sa at demokratene i huset hadde en «cocaine-like addiction» til pengebruk. Lummis stemte mot the Hurricane Sandy relief bill og begrunnet det ved å si at selv om ofrene etter orkanen Sandy fortjente økonomisk støtte burde den føderale regjeringen kutte budsjettet for å regne med prislappen på lovforslaget.

### Energi og klimaendringer
Lummis støtter utviklingen av atomkraft og oljeboring i Alaska. Under en debatt i 2012 påstod hun at klimaendringer ikke var helt vitenskapelig bevist.

### Likestilling
I 1979 sa Lummis at det var «important to me to see Equal Rights Amendment not rescinded». I 2015 ledet hun og representant Carolyn Maloney nok et forsøk på å få vedtatt ERA. I 2013 stemte huset 286 mot 138, med Lummis mot, for å igjen autorisere the Violence Against Women Act. Hun og senator Chris Van Hollen forsøkte å få en føderal bygning i Cheyenne oppkalt etter Louisa Swain, den første kvinnen som stemte i et valg i USA.

Lummis stemte mot the Matthew Shepard and James Byrd Jr. Hate Crimes Prevention Act, oppkalt etter Matthew Shepard hvis drap var hatkriminalitet mot homofile, og sa at hun mente at lover rundt hatkriminalitet var «a state's rights issue». Hun stemte mot opphevelsen av don't ask, don't tell og var en co-sponsor for the State Marriage Defense Act. Etter høyesterettens kjenning i Obergefell v. Hodges, som fant at lover mot likekjønnet ekteskap var grunnlovsstridige, støttet Lummis the First Amendment Defense Act for å beskytte religiøse grupper som var mot likekjønnet ekteskap. Hun er mot likekjønnet ekteskap og mener at det «should be left to the states». Hun fikk en rating på 0 % fra Human Rights Campaign under hele hennes tid i Representantenes hus. I 2022 var hun en av 12 republikanere som stemte for The Respect for Marriage Act, som lovliggjør likekjønnet ekteskap på føderalt nivå.

### Utenrikspolitikk
Lummis støttet en fortsettelse av USAs okkupasjon av Irak og mente at soldater ikke burde trekkes ut før general David Petraeus sa at det var på tide å forlate landet. Hun støttet økningen av antall soldater i Irak. Lummis var en av fire republikanere på jordbrukskomiteen som stemte for et lovforslag som ville ha opphevet reiseforbudet for amerikanere og jordbruksprodukter mellom Cuba og USA. Lummis var mot at USA skulle involveres i borgerkrigen i Syria da hun mente at borgerkrigen «should be dealt with by the Arab world» og at hun ikke kunne forstå hvordan «getting involved in another open-ended and costly conflict is in the best interest of America».

### Våpenrettigheter
Lummis fikk en A-rating fra National Rifle Association under valgkampen i 2008. I 2009 stemte huset 279 mot 147, med Lummis for, for å la folk ta med seg ladde våpen i nasjonalparker og viltreservater.

## Privatliv
Hun møtte Alvin Wiederspahn mens de begge drev med valgkamp i 1978; de giftet seg 28. mai 1983. Begge satt senere i Wyomings Representantenes hus, Lummis for Det republikanske parti og Wiederspahn for Det demokratiske parti. Hun fikk et barn med Wiederspahn, og de to var gift frem til han døde 24. oktober 2014.

I 2015 hadde Lummis en formue på $12,26 millioner, men rapporterte en formue på mellom $20 og $75 millioner fra 2007 til 2008. Etter å ha fått råd fra svigersønnen kjøpte hun Bitcoin i 2013, og ble det første medlemmet av USAs senat til å eie kryptovaluta. Hun eier minst $230 000 i Bitcoin. Lummis er luthersk og tilhører Lutheran Church–Missouri Synod (LCMS).

## Valgresultater

## Fotnoter

## Referanser


## Eksterne lenker
*
*
*

|-

|-

|-